《齐天乐（元夕）》
宋代·翁孟寅

红香十里铜驼梦，如今旧游重省。节序飘零，欢娱老大，慵立灯省蟾影。伤心对景。怕回首东风，雨晴难准。曲巷幽坊，管弦一片笑声近。飞棚浮动翠葆，看金钗半溜，春妒红粉。凤辇鳌山，云收雾敛，迤逦铜壶漏迥。霜风渐紧。展一幅青绡，净悬孤镜。带醉扶归，晓酲春梦稳。

作者简介：翁孟寅，字宾旸（《浩然斋雅谈》卷下），建安（今福建建瓯）人（清康熙《建宁府志》卷三四）。今录诗二首。